4. การประกอบธุรกิจของแต่ละสายผลิตภัณฑ์

 4.1 ลักษณะผลิตภัณฑ์และบริการ 

ลักษณะผลิตภัณฑ์หรือบริการของบริษัทฯ และบริษัทย่อย แบ่งออกเป็น 3 ลักษณะ ดังนี้

1. ธุรกิจพัฒนาอสังหาริมทรัพย์เพื่อขาย

2. ธุรกิจพัฒนาอสังหาริมทรัพย์ให้เช่า

3. ธุรกิจสนามกอล์ฟ

4.1.1. ธุรกิจพัฒนาอสังหาริมทรัพย์เพื่อขาย

  พัฒนาโครงการที่พักอาศัยประเภท บ้านเดี่ยว อาคารพาณิชย์ และอาคารชุดพักอาศัยเพื่อขายโดย

  พัฒนาโครงการทั้งในเขตกรุงเทพมหานคร และในเขตอำเภอบ้านฉาง จังหวัดระยอง

4.1.2 ธุรกิจพัฒนาอสังหาริมทรัพย์ให้เช่า

  ก. ธุรกิจให้เช่าอาคารสิ่งปลูกสร้างซึ่งดำเนินธุรกิจโดยบริษัท

  บริษัทฯ มีธุรกิจให้เช่าโดยผู้เช่ารายย่อยภายใต้ชื่อ ”โครงการศูนย์การค้า อีสเทอร์น สตาร์
  พลาซ่า” ลักษณะเป็น อาคาร 3 ชั้น พื้นที่ให้เช่าประมาณ 10,450 ตารางเมตร
  ตั้งอยู่ติดถนนสุขุมวิท อำเภอบ้านฉาง จังหวัดระยอง
  บริเวณปากทางเข้าโครงการพัฒนาอสังหาริมทรัพย์และสนามกอล์ฟของบริษัทฯ และบริษัทย่อย
  ตามลำดับ ซึ่งเมื่อวันที่ 23 สิงหาคม 2550 บริษัท
  ได้จดทะเบียนให้เช่าพื้นที่อาคารศูนย์การค้าและพื้นที่จอดรถแก่ บริษัท เอก-ชัย ดิสทริบิวชั่น จำกัด
  เป็นระยะเวลา 25 ปี 5 เดือนมูลค่ารวม 97.26 ล้านบาท เพื่อเปิดเป็นห้างสรรพสินค้าเทสโก้
  โลตัส

  ข. ธุรกิจให้เช่าบ้านเดี่ยว (บางส่วน) และอาคารที่พักอาศัย

  บริษัท ซีสตาร์ พร็อพเพอร์ตี้ส์ จำกัด ซึ่งบริษัทฯถือหุ้นร้อยละ 99.13 ของทุนชำระแล้ว
  ดำเนินธุรกิจให้เช่าอาคารที่พักอาศัยพร้อมเฟอร์นิเจอร์ เช่น อพาร์ทเม้นท์และบ้านเดี่ยว
  (บางส่วน) ภายใต้สภาพแวดล้อมที่ร่มรื่น ตั้งอยู่ในบริเวณเดียวกันกับสนามกอล์ฟ อีสเทอร์น สตาร์
  คันทรี่ คลับ แอนด์ รีสอร์ท ประกอบด้วยบ้านเดี่ยว 66 หลัง (มีนโยบายขายและให้เช่า)
  และอพาร์ทเม้นท์ 8 อาคาร จำนวนห้องพักรวม 84 ยูนิต มีกลุ่มลูกค้าเป้าหมายคือนักธุรกิจ
  ผู้บริหารระดับกลางขึ้นไป เจ้าของกิจการและชาวต่างประเทศ

4.1.3 ธุรกิจสนามกอล์ฟ

  สนามกอล์ฟอีสเทอร์น สตาร์ คันทรี่คลับ แอนด์ รีสอร์ท เป็นสนามกอล์ฟระดับมาตรฐานสากล
  ขนาด 18 หลุมออกแบบโดย Robert Trents Jones, Jr ตั้งอยู่ที่อำเภอบ้านฉาง
  จังหวัดระยอง บนพื้นที่กว่า 400 ไร่ อยู่ห่างจากกรุงเทพมหานคร เพียง 160 กิโลเมตรเศษ
  เป็นสถานที่ที่เหมาะแก่การออกกำลังกายและการพักผ่อน
  นอกจากนี้ยังมีอาคารสโมสรและห้องอาหาร ทะเลเทียม สระว่ายน้ำ สนามเทนนิส ห้องซาวน่า
  ห้องฟิตเนส และห้องประชุมพร้อมอุปกรณ์สำหรับการจัดประชุมและสัมมนา ดำเนินธุรกิจโดยบริษัท
  อีสเทอร์น สตาร์ รีสอร์ท จำกัด ซึ่งบริษัทฯ ถือหุ้นร้อยละ 81.30 ของทุนจดทะเบียนชำระแล้ว

โครงการของบริษัทฯ และบริษัทย่อยที่ดำเนินการอยู่ ณ 31 ธันวาคม 2555 มีรายละเอียดดังต่อไปนี้

1)  โครงการเพื่อขาย

[TABLE]

2)  โครงการเพื่อเช่า

[TABLE]

4.2 การตลาดและภาวะการแข่งขัน

1)  การตลาดและภาวะการแข่งขันโครงการพัฒนาเพื่อขายและเพื่อเช่า

ตลาดอสังหาริมทรัพย์ ในปี 2555
มีปัจจัยเกื้อหนุนจากนโยบายบ้านหลังแรกเพื่อช่วยเหลือผู้มีรายได้น้อยด้วยมาตรการเงินกู้และลดหย่อนภาษีของรัฐบาล
และภาวะเศรษฐกิจที่มีการเติบโตเพราะผู้บริโภคส่วนหนึ่งมีกำลังซื้อเพิ่มขึ้นจากการปรับขึ้นเงินดือนและค่าจ้าง
แต่เนื่องจากในปี 2555 ผู้บริโภคยังไม่มั่นใจต่อสถานการณ์น้ำท่วม
และหันไปสนใจที่อยู่อาศัยประเภทคอนโดมิเนียมมากขึ้น
ผู้ประกอบการหลายรายได้กระจายการลงทุนไปพัฒนาโครงการคอนโดมิเนียมมากขึ้น
ทำให้เกิดการแข่งขันค่อนข้างสูง ในพื้นที่ทำเลใจกลางเมือง
และใกล้ระบบขนส่งมวลชนระบบรางที่ยังคงเป็นที่ต้องการของผู้บริโภค
ซึ่งโครงการคอนโดมิเนียมของบริษัททั้งหมดตั้งอยู่ใจกลางเมือง กรุงเทพฯ
และมีศักยภาพในการแข่งขัน

ตลาดอสังหาริมทรัพย์ปี2556 คาดว่าจะยังคงดีต่อไป
จากอัตราการเจริญเติบโตของเศรษฐกิจที่ยังคงเติบโตอย่างต่อเนื่อง มีผลต่อ กำลังซื้อของผู้บริโภค
และธนาคารพาณิชย์ยังคงแข่งขันกันปล่อยสินเชื่อเพื่อการซื้อบ้านและคอนโด
อีกทั้งอัตราดอกเบี้ยที่มีแนวโน้มจะไม่ปรับสูงขึ้น เป็นปัจจัยสนับสนุนให้มีการซื้อที่อยู่อาศัยเพิ่มขึ้น
นอกจากนี้การเปิดประชาคมเศรษฐกิจอาเซียน(AEC) มีผลกระตุ้นตลาดอสังหาริมทรัพย์โดยตรง
ส่วนปัจจัยลบสำหรับตลาดอสังหาริมทรัพย์ คือปัจจัยด้านราคาที่ดินที่สูงขึ้น
รวมทั้งวิกฤตในเรื่องแรงงานและค่าแรงขั้นต่ำที่เพิ่มสูงขึ้น
จะทำให้ต้นทุนการก่อสร้างเพิ่มขึ้นและส่งผลให้ราคาที่อยู่อาศัยขยับสูงขึ้นด้วย

กลยุทธ์ทางการตลาด

1. บริษัทฯ
ตระหนักถึงความสำคัญของการวิจัยและการใช้ข้อมูลจากการสำรวจตลาดเพื่อวิเคราะห์เป็นแนวทาง
ในการพัฒนาโครงการให้มีคุณภาพและสามารถตอบสนองความต้องการของลูกค้าเพื่อสามารถกำหนดกลุ่ม
ลูกค้าเป้าหมายของโครงการได้อย่างชัดเจน
ตลอดจนกำหนดราคาขายให้เหมาะสมกับกำลังซื้อของกลุ่ม
ลูกค้าเป้าหมายแต่ละโครงการหรือในบางโครงการของบริษัทฯ ในอนาคต
หากที่ทำเลของโครงการค่อนข้างได้เปรียบกว่าของบริษัทคู่แข่งขันในระดับสินค้าเดียวกันบริษัทฯจะตั้งราคาโดยคำนึงถึงประโยชน์การใช้สอยบ้านและสิ่งอำนวยความสะดวกต่างๆในโครงการ

2.  สำหรับโครงการของบริษัทฯและบริษัทย่อยที่อำเภอบ้านฉาง จังหวัดระยอง
    กลุ่มลูกค้าเป้าหมายของบริษัท

  คือกลุ่มผู้บริหารและพนักงานโรงงานอุตสาหกรรมที่จะมาตั้งโรงงานในเขตชายฝั่งทะเลตะวันออกโดยเฉพาะบริเวณนิคมอุตสาหกรรมมาบตาพุดและนิคมอุตสาหกรรมใกล้เคียงอื่น
  เช่น นิคมอุตสาหกรรมเอเชีย นิคมอุตสาหกรรมปลวกแดง เป็นต้น โดยบริษัทฯ
  มีโครงการที่สามารถ
  ตอบสนองความต้องการที่พักอาศัยที่มีคุณภาพให้แก่พนักงานทุกระดับตั้งแต่พนักงานระดับกลางไปจนถึงเจ้าหน้าที่บริหารระดับสูงวิธีการ
  Direct Marketing จะทำให้บริษัทฯ เข้าถึงกลุ่มลูกค้าได้มากขึ้น

3.  บริษัทฯมีโครงการที่จะใช้อาคารของบริษัทฯเลขที่ 65/14-15 หมู่ 3 ถนนสุขุมวิท
    ตำบลบ้านฉาง อำเภอบ้านฉาง

  จังหวัดระยอง เป็นสำนักงานขาย
  และเป็นศูนย์กลางข้อมูลโครงการต่างๆของบริษัทฯทั้งในเขตอำเภอบ้านฉาง

  และ ในกรุงเทพมหานคร ให้กับลูกค้าที่สนใจ

4.  โครงการของบริษัทฯ เน้นคุณภาพที่เหมาะสมกับราคาโดยเริ่มตั้งแต่การออกแบบที่เน้นให้มีเนื้อที่
    ประโยชน์ใช้สอยให้เกิดประสิทธิภาพมากที่สุด
    ตั้งอยู่ในบริเวณที่มีสภาพแวดล้อมที่เป็นธรรมชาติและมี
    การรักษาความปลอดภัยที่ดีการคัดเลือกผู้รับเหมาก่อสร้างที่มีฝีมือ
    มีประสบการณ์และมีชื่อเสียงเป็นที่
    ไว้วางใจรวมทั้งการคัดเลือกวัสดุที่มีคุณภาพเหมาะสมกับลักษณะการใช้งานของแต่ละโครงการ

5.  ทำเลที่ตั้งโครงการของบริษัทฯ
    ซึ่งสะดวกแก่การสัญจรไปมาและปลอดภัยต่อกลุ่มลูกค้าเป้าหมายโดยโครงการในกรุงเทพมหานครในช่วงเริ่มต้นของการพัฒนาจะเน้นที่ตั้งในบริเวณที่ใกล้กับย่านธุรกิจ
    เช่น บริเวณถนนนราธิวาสราชนครินทร์ ถนนพระราม 3 และใกล้สนามบินสุวรรณภูมิ เช่น
    บริเวณถนนพัฒนาการ ส่วนโครงการในอำเภอบ้านฉาง จังหวัดระยอง
    ที่ตั้งโครงการจะยังตั้งอยู่ใกล้นิคมอุตสาหกรรมมาบตาพุด ไม่เกิน 10 กิโลเมตร
    ภายใต้สิ่งแวดล้อมที่ดี มีสิ่งอำนวยความสะดวกครบครัน
    โดยหลายโครงการตั้งอยู่ในบริเวณสนามกอล์ฟ อีสเทอร์น สตาร์ คันทรี่ คลับ แอนด์ รีสอร์ท
    ที่แวดล้อมด้วยต้นไม้ที่ร่มรื่น นอกจากนี้
    ปัจจุบันเขตอำเภอบ้านฉางยังถูกกำหนดให้เป็นเขตพื้นที่สำหรับที่พักอาศัยของชุมชน

6. บริษัทฯ มีโครงการหลายประเภทซึ่งสามารถรองรับความต้องการของกลุ่มลูกค้าทุกประเภทและ
ทุกระดับรายได้ โดยโครงการในอำเภอบ้านฉาง จังหวัดระยอง
มีโครงการบ้านเดี่ยวในระดับราคาตั้งแต่ 2.00 – 5.00 ล้านบาท
ส่วนโครงการในกรุงเทพมหานคร มีโครงการบ้านเดี่ยวในระดับราคาตั้งแต่ 13.70 ล้านบาท ขึ้นไป
และโครงการห้องชุดพักอาศัยในระดับราคาตั้งแต่ 3.00 ล้านบาท ขึ้นไป

7. ความน่าเชื่อถือของกรรมการ ผู้บริหาร และผู้ถือหุ้นรายใหญ่ของบริษัทฯ
ช่วยเสริมความมั่นใจในคุณภาพโครงการ และความมั่นคงของบริษัทฯ ให้กับลูกค้า

8. ความมั่นคง ความมุ่งมั่น ชื่อเสียง และประสบการณ์ของบริษัทฯ
ที่ได้พัฒนาโครงการในบริเวณพื้นที่ชายฝั่งทะเลตะวันออกตั้งแต่ปี 2536
ส่งผลให้ลูกค้ามีความมั่นใจและเชื่อถือในคุณภาพสินค้าของบริษัทฯ รวมทั้งการที่บริษัทฯ
ได้เข้ามาพัฒนาโครงการในเขตพื้นที่กรุงเทพมหานครตั้งแต่ปี 2547 จนถึงปัจจุบัน
ทำให้ลูกค้าสำหรับโครงการในกรุงเทพมหานครมีความมั่นใจต่อศักยภาพในการพัฒนาโครงการของบริษัทฯ
เช่นกัน

9. บริษัทเน้นการให้บริการหลังการขายที่ดีกับลูกค้า โดยบริษัทฯ
มีนโยบายทำการสำรวจความคิดเห็นของลูกค้าถึงความพอใจในโครงการของบริษัทฯ

10. บริษัทฯ
มีนโยบายที่จะยืดหยุ่นการผ่อนชำระเงินดาวน์เป็นรายเดือนให้กับลูกค้าของบริษัทฯรวมทั้งบริการจัดหาสถาบันการเงินเพื่อให้สินเชื่อที่อยู่อาศัยที่มีระยะยาวมีเงื่อนไขเงินดาวน์และอัตราดอกเบี้ยที่เหมาะสมในตลาดให้กับลูกค้า

11. หลายโครงการ ของบริษัทฯ
ได้ใช้กลยุทธ์การก่อสร้างบ้านเสร็จก่อนขายโดยการทยอยก่อสร้างเพื่อสร้างความมั่นใจให้กับลูกค้าและจะช่วยกระตุ้นให้ลูกค้าตัดสินใจซื้อได้เร็วยิ่งขึ้น

-   แผนการโฆษณาและประชาสัมพันธ์

  1. สำหรับโครงการในกรุงเทพมหานคร บริษัทฯ
  ได้ทำการโฆษณาประชาสัมพันธ์โครงการที่กำลังพัฒนาและการประชาสัมพันธ์ภาพลักษณ์องค์กรที่มีความมุ่งมั่นในการพัฒนาโครงการที่มีคุณภาพในหลายๆ
  สื่อโดยเน้นการโฆษณาประชาสัมพันธ์อย่างสม่ำเสมอตลอดปี ส่วนโครงการในบ้านฉาง บริษัทฯ
  ยังคงส่งพนักงานขายของบริษัทฯ ไปเจาะกลุ่มลูกค้าเป้าหมายโดยตรง ในบริเวณพื้นที่ใกล้เคียง
  เพื่อแนะนำโครงการต่าง ๆ ของบริษัทฯ
  พร้อมทั้งจัดกิจกรรมและมีส่วนร่วมในกิจกรรมในท้องถิ่นตามสมควร

  2. จัดงานแนะนำโครงการ ณ สถานที่ตั้งโครงการ โฆษณาประชาสัมพันธ์ผ่านสื่อและสิ่งพิมพ์ต่างๆ
  โดยโครงการในกรุงเทพมหานครได้มี การออกบูธเพื่อประชาสัมพันธ์และรับ
  จองห้องชุดและบ้านในโครงการของบริษัทฯ ร่วมกับโครงการอสังหาริมทรัพย์ต่าง ๆ ที่จัดให้มีขึ้น
  ณ ศูนย์แสดงสินค้าต่างๆ
  สำหรับโครงการในบ้านฉางจะเข้าร่วมกิจกรรมกับห้างสรรพสินค้าในจังหวัดระยองหรือใกล้เคียง
  สถานที่ราชการ หรือโรงพยาบาล เป็นต้น
  เพื่อให้บุคคลที่สนใจโครงการได้รับทราบรายละเอียดข้อมูลโครงการมากขึ้น

3. ส่งแผ่นพับและรายละเอียดโครงการถึงกลุ่มลูกค้าเป้าหมายแต่ละโครงการและให้

พนักงานขายติดตามผลหลังจากที่ลูกค้าได้รับเอกสารจากโครงการแล้ว

4. เชิญลูกค้ากลุ่มเป้าหมายเข้าเยี่ยมชมโครงการ

5.  เข้าพบกับผู้บริหารของบริษัทที่ตั้งอยู่หรือที่จะมาตั้งบริษัทและโรงงานในบริเวณพื้นที่ชายฝั่งทะเลตะวันออกหรือในบริเวณนิคมอุตสาหกรรมมาบตาพุด
    และนิคมอุตสาหกรรมใกล้เคียงอื่น เช่น นิคมอุตสาหกรรมเอเชีย นิคมอุตสาหกรรมปลวกแดง
    เป็นต้น

  6. โฆษณาประชาสัมพันธ์ตามสื่อต่าง ๆ เช่น วารสาร ป้ายโฆษณา และเว็บไซด์ของบริษัทฯ
  เพื่อให้เข้าถึงกลุ่มลูกค้าเป้าหมายมากขึ้น

  • การจำหน่ายและช่องทางการจัดจำหน่าย

  สำหรับบางโครงการในกรุงเทพมหานคร บริษัทฯ
  มีนโยบายว่าจ้างบริษัทตัวแทนขายที่มีประสบการณ์ทางการขายทำหน้าที่ขายแทนบริษัทฯ โดยบริษัทฯ
  จ่ายค่าตอบแทนให้กับตัวแทนขายในอัตราที่เหมาะสม ส่วนโครงการในอำเภอบ้านฉาง บริษัทฯ
  มีทีมงานขายของบริษัทฯ ซึ่งมีประสบการณ์และสามารถเข้าถึงกลุ่มลูกค้าเป้าหมายได้โดยตรง
  โดยพนักงานขายจะประจำอยู่ที่สำนักงานขายแต่ละโครงการ
  เพื่อคอยติดตามกลุ่มลูกค้าเป้าหมายของแต่ละโครงการอย่างใกล้ชิด

-   ลักษณะของลูกค้า

  ลูกค้าของบริษัทฯ มีลักษณะเป็นลูกค้ารายย่อยซึ่งจะแตกต่างตามลักษณะของธุรกิจดังนี้

  ธุรกิจขายบ้านพร้อมที่ดินและขายหน่วยในอาคารชุดพักอาศัย

  บริษัทฯ และบริษัทย่อยประกอบธุรกิจขายบ้านพร้อมที่ดิน ที่ดินเปล่า
  และขายหน่วยในอาคารชุดทั้งเขตกรุงเทพมหานครและอำเภอบ้านฉาง จังหวัดระยอง
  กลุ่มลูกค้าของบริษัทฯ ได้แก่ ผู้บริหารระดับสูง ผู้บริหารระดับกลาง และลูกค้าชาวต่างประเทศ
  เป็นต้น

  ธุรกิจอสังหาริมทรัพย์ให้เช่า

  ดำเนินกิจการโดยบริษัท ซีสตาร์ พร็อพเพอร์ตี้ส์ จำกัด ให้เช่าอาคารที่พักอาศัย ประเภท
  อพาร์ทเม้นท์ และบ้านเดี่ยว
  ลูกค้าส่วนใหญ่เป็นผู้บริหารชาวต่างประเทศที่ทำงานอยู่ในนิคมอุตสาหกรรมต่าง ๆ
  ในจังหวัดระยองและจังหวัดชลบุรี
  รวมถึงนักกอล์ฟชาวต่างประเทศที่เข้ามาเรียนและฝึกเล่นกอล์ฟที่สนามกอล์ฟของบริษัท อีสเทอร์น
  สตาร์ รีสอร์ท จำกัด ซึ่งเป็นบริษัทย่อย ในช่วงเวลาติดต่อกัน 2-3 เดือน

  ธุรกิจสนามกอล์ฟ

  กลุ่มลูกค้าส่วนใหญ่จะเป็นชาวต่างประเทศซึ่งพักอาศัยหรือมาท่องเที่ยวแถบพื้นที่จังหวัดระยอง
  ชลบุรี และพัทยา

-   แนวโน้มอุตสาหกรรมและสภาพการแข่งขัน

  ตลาดที่อยู่อาศัยในเขตกรุงเทพมหานครและปริมณฑล

  ปี 2555 ตลาดอสังหาริมทรัพย์ในกรุงเทพมหานครและปริมณฑล ที่อยู่อาศัยแนวราบ
  ประเภทบ้านเดี่ยว ทาวน์เฮ้าส์ ชะลอตัว
  เพราะความไม่เชื่อมั่นจากเหตุการณ์น้ำท่วมส่งผลให้ที่อยู่อาศัยแนวสูงประเภทคอนโดมิเนียมได้รับความนิยมมากขึ้น
  โดยเฉพาะทำเลดีๆ ในเมือง หรือใกล้กับแนวขนส่งมวลชนระบบราง
  ที่ยังมีความต้องการของผู้บริโภคอย่างต่อเนื่องโดยเฉพาะกลุ่มลูกค้าที่ทำงานในเมืองและต้องการความสะดวกสบายในการเดินทาง
  เมื่อความต้องการมีมากขึ้น
  ผู้ประกอบการหลายรายได้เน้นพัฒนาที่อยู่อาศัยประเภทคอนโดมิเนียมมากขึ้น
  การแข่งขันในตลาดก็จะรุนแรงขึ้น บริษัทฯจึงต้องหาจุดเด่นในการขาย
  นอกจากหาทำเลที่ตั้งโครงการที่ดีแล้ว จะต้องให้ความสำคัญในเรื่องของแบบ
  และประโยชน์ใช้สอยของอาคาร/ห้องชุด รวมทั้งบ้าน
  เพื่อให้ลูกค้าได้ตัดสินใจเลือกโครงการของบริษัทฯเมื่อเปรียบเทียบกับคู่แข่งในตลาด

  ในปี2556 ตลาดอสังหาริมทรัพย์ประเภทที่อยู่อาศัยในพื้นที่กรุงเทพมหานคร และปริมณฑล
  คาดว่ายังเติบโตอย่างต่อเนื่อง และการแข่งขันในตลาดจะยังรุนแรงต่อไป
  บริษัทฯจะต้องปรับตัวตามสถาณการณ์การแข่งขันในตลาด และจากภาวะการขาดแคลนแรงงาน
  และค่าแรงที่เพิ่มขึ้นส่งผลให้ต้นทุนการก่อสร้างเพิ่มขึ้น
  ดังนั้นจะต้องให้ความสำคัญกับการบริหารและควบคุมต้นทุนการก่อสร้าง
  อีกทั้งต้องสร้างความเชื่อมั่นให้กับลูกค้า ด้วยการทำโครงการที่มีคุณภาพ
  และให้ความสำคัญต่อการบริหารหลังการขายที่ดีด้วย

  ตลาดที่อยู่อาศัยในภูมิภาคตะวันออก

  ตลาดที่อยู่อาศัยในภูมิภาคตะวันออกโดยรวมในปี 2555 ยังคงดีอยู่ และมีแนวโน้มที่ดีต่อไป
  จากความกังวลในปัญหาเรื่องน้ำท่วมในเขตกรุงเทพมหานคร และปริมณฑล
  ทำให้กลุ่มโรงงานอุตสาหกรรมที่เคยประสบกับปัญหา
  และกลุ่มโรงงานอุตสาหกรรมใหม่ที่ต้องการมาลงทุนในเมืองไทย
  ต่างเบนเข็มหาที่ตั้งฐานผลิตในพื้นที่ที่ปลอดภัยจากน้ำท่วม อาทิเช่น ชลบุรี และ ระยอง มากขึ้น
  และกลุ่มผู้บริหารและคนทำงานในโรงงานอุตสาหกรรมดังกล่าวย่อมต้องการที่อยู่อาศัยมากขึ้น
  ขณะเดียวกันคู่แข่งในตลาดก็มีมากขึ้นด้วย
  ดังนั้นบริษัทฯจะต้องปรับกลยุทธ์ในการตลาดให้เหมาะสมกับสถานการณ์การแข่งขันมากขึ้น

-   ปัจจัยแห่งความสำเร็จ โอกาส และการแข่งขันของบริษัท

  โครงการในกรุงเทพมหานครจะเน้นทำเลที่ตั้งโครงการ
  รูปแบบอาคารและการตกแต่งภายในที่ทันสมัย การพัฒนาระบบสาธารณูปโภค
  และสภาพแวดล้อมภายในโครงการ เป็นจุดดึงดูดลูกค้าเป็นหลัก
  รวมทั้งมีพื้นที่ใช้สอยที่สอดคล้องกับความต้องการของผู้บริโภคและอยู่ภายใต้สิ่งแวดล้อมที่ดีในราคาที่ยุติธรรม
  โดยบริษัทฯเน้นกลุ่มลูกค้าเป้าหมายที่มีรายได้สูง ที่มีกำลังซื้อบ้านหรือห้องชุดหรูมีระดับ
  เช่นเดียวกับโครงการที่อำเภอบ้านฉาง บริษัท ฯ
  จะก่อสร้างบ้านเน้นการตกแต่งที่ทันสมัยในขณะที่โครงการคู่แข่งส่วนใหญ่ที่เกิดขึ้นในอำเภอบ้านฉางมักจะเป็นโครงการระดับกลาง
  และระดับล่าง มีกลุ่มลูกค้าเป้าหมายที่มีระดับรายได้ระดับไม่สูงมากนัก
  ดังนั้นรูปแบบโครงการจึงไม่เน้นการตกแต่งหรือมีสิ่งอำนวยความสะดวกภายในโครงการเท่าที่ควร
  และมักเป็นโครงการที่ดำเนินการในรูปแบบของเจ้าของคนเดียว

  ปัญหาสิ่งแวดล้อมในนิคมมาบตาพุด ปัจจุบันได้รับการคลี่คลายแล้ว ส่งผลดีต่อการพัฒนาโครงการ
  ที่อยู่อาศัย ในบริเวณใกล้เคียง โดยที่อำเภอบ้านฉาง จังหวัดระยอง
  ได้ถูกกำหนดให้เป็นเขตพื้นที่สำหรับที่ปลอดจากปัญหาสิ่งแวดล้อมและเหมาะสำหรับการพักอาศัย
  ดังนั้น ในระยะยาวโครงการพัฒนาอสังหาริมทรัพย์ในบริเวณพื้นที่ อำเภอบ้านฉาง จังหวัดระยอง
  ยังคงเติบโตได้อย่างต่อเนื่อง

ข) การตลาดและภาวะการแข่งขันธุรกิจสนามกอล์ฟ

  ชายฝั่งทะเลตะวันออกเป็นบริเวณที่มีทั้งนักธุรกิจและนักท่องเที่ยวให้ความสนใจมาพักผ่อนทั้งในระยะสั้นและระยะยาว
  โครงการที่เกิดขึ้นจึงมีทั้งการก่อสร้างเป็นสนามกอล์ฟบริเวณเชิงเขา รีสอร์ท โรงแรม
  และอาคารชุดตลอดแนวชายฝั่งทะเล
  ทั้งนี้สภาพการแข่งขันของธุรกิจสนามกอล์ฟเริ่มรุนแรงมากขึ้นโดยที่ตลาดยังมีความต้องการมากพอสมควร
  โดยเฉพาะนักท่องเที่ยวชาวต่างชาติ ทั้งชาวยุโรป อเมริกัน ญี่ปุ่น และเกาหลี
  รวมทั้งคนไทยรุ่นใหม่ที่ให้ความสนใจกับการเล่นกอล์ฟมากขึ้น

  จากการที่สนามกอล์ฟของบริษัทฯอยู่ห่างจากนิคมอุตสาหกรรมมาบตาพุดเพียง 10 กิโลเมตร
  และปัจจุบันมีชาวต่างประเทศที่เข้ามาทำงานในบริษัทที่ลงทุนในเขตนิคมอุตสาหกรรมในจังหวัดระยองมากขึ้น
  ดังนั้นจึงมีกลุ่มผู้บริหารระดับสูงและวิศวกรเข้ามาพักอาศัยในโครงการ ซีสตาร์ พร็อพเพอร์ตี้ส์
  และโครงการอื่น ๆ ของบริษัท ซึ่งเป็นกลุ่มลูกค้าที่เข้ามาใช้บริการต่างๆ
  ของสนามกอล์ฟได้ตลอดเวลา ไม่ว่าจะเป็น อาคารสโมสร ทะเลเทียม สนามเทนนิส สระว่ายน้ำ
  และศูนย์กีฬา นอกจากนี้ สนามกอล์ฟของบริษัทฯ อยู่ไม่ไกลจากพัทยา
  นักท่องเที่ยวที่มาเที่ยวและพักที่พัทยา เมื่อได้รับคำแนะนำจากเอเจนซี่ที่มีข้อตกลงกับบริษัทฯ
  จะมาเล่นกอล์ฟ และใช้บริการห้องอาหารของสนามกอล์ฟบริษัทฯ

  ลูกค้าของธุรกิจสนามกอล์ฟ

  สนามกอล์ฟ อีสเทอร์น สตาร์ คันทรี่ คลับ แอนด์ รีสอร์ท ซึ่งดำเนินงานโดยบริษัท อีสเทอร์น
  สตาร์ รีสอร์ท จำกัด มีกลุ่มลูกค้าเป้าหมาย ได้แก่

-   นักกอล์ฟที่อยู่ในบริเวณโครงการพัฒนาชายฝั่งทะเลตะวันออกและบริเวณใกล้เคียง เช่น พัทยา
    และศรีราชา

-   นักท่องเที่ยวที่ประสงค์จะเที่ยวที่พัทยา ชลบุรี ระยอง และเล่นกอล์ฟ

-   กรุ๊ปทัวร์ชาวต่างประเทศที่เข้ามาเรียนและฝึกซ้อมกอล์ฟในช่วงเวลาสั้น ๆ 2-3
    เดือนโดยจะเน้นตลาดชาวยุโรป ญี่ปุ่น เกาหลี

-   บริษัทต่าง ๆ
    ที่อยู่ในบริเวณโครงการพัฒนาชายฝั่งทะเลตะวันออกและบริเวณใกล้เคียงที่มีความประสงค์ใช้ห้องจัดเลี้ยงหรือการใช้สถานที่ประชุมสัมมนาต่าง
    ๆ

  บริษัทฯ ยังคงมีนโยบายการตลาดในการดำเนินธุรกิจสนามกอล์ฟของบริษัท อีสเทอร์น สตาร์
  รีสอร์ท จำกัด ด้วยการเน้นกลยุทธ์ให้สนามกอล์ฟมีการบริการและสิ่งอำนวยความสะดวกต่างๆ
  แบบครบวงจรโดยการใช้ทรัพยากรที่มีอยู่ในสนามกอล์ฟ อีสเทอร์น สตาร์ คันทรี่ คลับ แอนด์
  รีสอร์ท ให้เกิดประโยชน์สูงสุด อาทิเช่น อาคารสโมสรและห้องอาหาร ห้องประชุม
  และสันทนาการ รวมทั้งการบริการด้านกีฬาประเภทอื่น ๆ เช่น เทนนิส ว่ายน้ำ ฟิตเนส เป็นต้น

  ในส่วนของการบริหารงานสนามกอล์ฟนั้น บริษัทฯ มีนโยบายเน้นการดูแลรักษาสภาพสนาม
  อาคารสโมสรและห้องอาหาร และส่วนบริการต่าง
  ๆให้มีคุณภาพในระดับสูงเพื่อให้เป็นที่ชื่นชอบของนักกอล์ฟที่ให้ความสำคัญกับการใช้บริการสนามที่ดีทำให้สนามกอล์ฟของบริษัทฯ
  ถูกเลือกใช้เป็นสถานที่สันทนาการของชมรมกอล์ฟต่างๆอยู่เสมอ
  รวมทั้งการจัดการแข่งขันกอล์ฟการกุศลซึ่งบริษัทฯได้บรรจุกอล์ฟการกุศลเข้าเป็นแผนงานประจำปีของบริษัทฯ
  เรื่อยมา ได้แก่ การแข่งขันกอล์ฟการกุศล สเปเชียลโอลิมปิค ซึ่งเป็นกิจกรรมต่อเนื่องที่บริษัทฯ
  ได้จัดติดต่อกันมาเป็นประจำทุกปี นอกจากนี้ ยังมีการแข่งขันกอล์ฟเยาวชนของภาคตะวันออก
  โดยกิจกรรมดังกล่าวถือว่าเป็นกิจกรรมที่คืนกำไรให้กับสังคมด้วย

-   ปัจจัยแห่งความสำเร็จของสนามกอล์ฟอีสเทอร์น สตาร์ คันทรี่ คลับ แอนด์ รีสอร์ท

  ความพร้อมของตัวสนามระดับมาตรฐานสากล 18 หลุม ที่ออกแบบสนามโดย Robert Trent
  Jones , Jr. พร้อมอาคารสโมสรและสิ่งอำนวยความสะดวกต่าง ๆ โดยบริษัทฯ
  ได้เอาใจใส่ดูแล ปรับปรุงและบำรุงรักษาสนาม อาคารสโมสร และสิ่งอำนวยความสะดวกต่าง ๆ
  ให้อยู่ในสภาพที่ดีพร้อมให้บริการแก่ลูกค้าอยู่เสมอ สถานที่ตั้งไม่ไกลจากพัทยา
  และนิคมอุตสาหกรรมในเขตพื้นที่จังหวัดระยอง และชลบุรี
  จึงทำให้มีลูกค้าชาวต่างประเทศและผู้บริหารในกิจการอุตสาหกรรมต่างๆ
  บริเวณใกล้เคียงมาใช้บริการเป็นจำนวนมาก ทั้งเล่นกอล์ฟ
  และจัดกิจกรรมในราคากรีนฟีที่เหมาะสมและแข่งขันกับสนามอื่นๆ ได้

-   แนวโน้มอุตสาหกรรมและสภาพการแข่งขัน

  สำหรับภาวะการแข่งขันของธุรกิจสนามกอล์ฟโดยรวมยังมีแนวโน้มใกล้เคียงกับช่วง ปี 2554
  ที่ผ่านมา โดยการลงทุนสร้างสนามกอล์ฟโครงการใหม่ ๆ ในภาคตะวันออก ยังมีอยู่น้อย
  การซื้อขายสิทธิสมาชิกสนามกอล์ฟแม้จะกระเตื้องขึ้นบ้างแต่ก็ไม่คึกคักเท่ากับในช่วงก่อนภาวะวิกฤติเศรษฐกิจ
  ผู้ที่ซื้อสิทธิสมาชิกสนามกอล์ฟในปัจจุบันไม่ได้หวังซื้อเพื่อเก็งกำไร
  ส่วนใหญ่เป็นผู้ที่นิยมกีฬากอล์ฟที่ซื้อสิทธิสมาชิกไว้เพื่อใช้บริการเล่นกอล์ฟเองหรือให้สมาชิกภายในครอบครัวได้เล่นกอล์ฟ
  สนามกอล์ฟในภาคตะวันออกที่ลูกค้าเข้าไปใช้บริการกันอย่างหนาแน่น
  ส่วนใหญ่เป็นสนามกอล์ฟที่ได้มาตรฐานสากล และมีการบำรุงรักษาให้มีสภาพดีไว้

  ตลาดนักกอล์ฟ ในปี 2556 โดยเฉพาะนักกอล์ฟต่างชาติ คาดว่าจะดีขึ้นกว่าปี 2555
  ถ้าสถานการณ์การเมืองภายในประเทศและนอกประเทศสงบ
  และไม่มีวิกฤตการณ์เศรษฐกิจในภูมิภาคเอเชียและยุโรปมากระทบ
  จะทำให้นักกอล์ฟต่างชาติเดินทางมาเล่นกอล์ฟประเทศไทยมากขึ้น

-   สถานภาพในการแข่งขัน

  เนื่องจากนักกอล์ฟส่วนใหญ่จะไม่เล่นกอล์ฟสนามหนึ่งสนามใดเพียงสนามเดียว
  จะตัดสินใจเลือกจากคุณภาพและมาตรฐานของสนาม การบริการ และราคากรีนฟีเป็นหลัก
  สนามกอล์ฟ อีสเทอร์น สตาร์ คันทรี คลับ แอนด์ รีสอร์ท เป็นสนามกอล์ฟระดับมาตรฐานสากล
  ขนาด 18 หลุมอยู่ในสถานะที่สามารถแข่งขันได้กับสนามอื่นๆในบริเวณชายฝั่งทะเลตะวันออกได้
  โดยเน้นการปรับปรุงสนามให้อยู่ในสภาพดีตลอดปี เพื่อให้นักกอล์ฟได้รับความพึงพอใจ
  และกลับมาใช้บริการซ้ำอีกอย่างสม่ำเสมอ

-   การตลาดและภาวะการแข่งขันธุรกิจให้เช่าอสังหาริมทรัพย์

  ที่พักอาศัยมีระดับให้เช่าที่เหมาะสมกับผู้เช่าที่ต้องการที่พักอาศัยขนาด 3-4 ห้องนอน
  โดยเฉพาะลูกค้าระดับผู้บริหารที่ทำงานในบริเวณนิคมอุตสาหกรรมมาบตาพุดและใกล้เคียง
  ซึ่งเป็นกลุ่มลูกค้าที่ชัดเจน
  โดยในการเลือกที่พักอาศัยของผู้บริหารระดับกลางขึ้นไปจะเน้นคุณภาพชีวิตความสะดวกสบาย
  ความปลอดภัยและแวดล้อมไปด้วยทัศนียภาพที่ร่มรื่นและสวยงามของสนามกอล์ฟ
  ประกอบกับกีฬากอล์ฟเป็นที่นิยมในหมู่ผู้บริหาร จึงได้ทำการตลาดร่วมกับบริษัท อีสเทอร์น สตาร์
  รีสอร์ท จำกัด ให้ผู้เช่าพักอาศัยสามารถใช้บริการสนามกอล์ฟ อีสเทอร์น สตาร์ คันทรี่ คลับ
  แอนด์ รีสอร์ท ได้ในราคาพิเศษ
  ซึ่งถือเป็นจุดแข็งทางการตลาดที่จะดึงดูดลูกค้าชาวต่างประเทศได้มากยิ่งขึ้น

-   ปัจจัยแห่งความสำเร็จของธุรกิจให้เช่าอสังหาริมทรัพย์

  1. เป็นที่พักอาศัยมีระดับที่สามารถเข้าอยู่อาศัยได้ทันที ซึ่งพร้อมไปด้วย เฟอร์นิเจอร์และ
  ของใช้ในครัวเรือนที่มีคุณภาพ และ Lifestyle
  ที่โดดเด่นเสริมความรู้สึกของการเป็นที่พักอาศัยที่มีระดับ

  2. สถานที่ตั้งของอพาร์ทเม้นท์ และบ้านเดี่ยวซึ่งตั้งอยู่บริเวณเดียวกันกับสนามกอล์ฟ อีสเทอร์น
  สตาร์ คันทรี คลับ แอนด์ รีสอร์ท จึงเต็มไปด้วยบรรยากาศของพื้นที่สีเขียวที่ให้ความร่มรื่น
  และทัศนียภาพที่สวยงามอย่างเป็นธรรมชาติ นอกจากนี้ในบริเวณสนามกอล์ฟยังมีศูนย์กีฬา
  และสิ่งอำนวยความสะดวกอื่นๆ ทำให้ผู้พักอาศัยสามารถใช้บริการดังกล่าวได้

  3. มีพื้นที่ใช้ประโยชน์ภายในมาก โดยบ้านมีพื้นที่ใช้สอยเฉลี่ย 220-320 ตรม. และ
  อพาร์ทเม้นท์มีพื้นที่ใช้สอย 208-260 ตรม. ซึ่งเหมาะสมกับลูกค้ากลุ่มเป้าหมายของบริษัทฯ
  ที่เป็นผู้บริหารระดับสูงชาวต่างประเทศที่มาทำงานและพักอาศัยในจังหวัดระยอง
  ซึ่งมักต้องการที่อยู่อาศัยที่กว้างขวางสำหรับสมาชิกในครอบครัว

  4. สถานที่ตั้งโครงการมีระยะทาง 1.5 กม. จากถนนสุขุมวิท และ 10 กม.
  จากนิคมอุตสาหกรรมมาบตาพุดซึ่งเป็นที่ทำงานของกลุ่มลูกค้าเป้าหมาย
  จึงสะดวกและรวดเร็วในการเดินทาง

  4.3 การจัดหาผลิตภัณฑ์เพื่อจำหน่าย

1)  ลักษณะการจัดให้ได้มาซึ่งผลิตภัณฑ์

-   กำลังการผลิต และปริมาณการผลิต

  โครงการในกรุงเทพมหานครและที่อำเภอบ้านฉาง จังหวัดระยองบริษัทฯ
  จะใช้วิธีจ้างผู้รับเหมาในพื้นที่ซึ่งมีอยู่หลายรายเป็นผู้ดำเนินการก่อสร้างบ้านให้กับบริษัทฯ
  โดยการทำสัญญาจ้างเหมาก่อสร้างรวมราคาค่าแรงงานและค่าวัสดุก่อสร้าง
  จึงทำให้บริษัทมีปัญหาในด้านการผลิตไม่มากนักเมื่อเทียบกับจ้างผู้รับเหมารายย่อย ๆ
  โดยโครงการในกรุงเทพมหานครบริษัทฯ
  ได้ว่าจ้างบริษัทภายนอกที่มีความเชี่ยวชาญและมีประสบการณ์ในการควบคุมงานก่อสร้างเป็นผู้ควบคุมงานก่อสร้างให้ได้คุณภาพตามที่บริษัทฯ
  กำหนด รวมทั้งบริหารต้นทุนค่าก่อสร้างให้อยู่ในงบประมาณที่กำหนด
  ส่วนโครงการที่อำเภอบ้านฉาง จังหวัดระยอง บริษัทมีพนักงานระดับวิศวกรเป็น
  ผู้ควบคุมการก่อสร้างของผู้รับเหมาให้ได้คุณภาพและรูปแบบตามที่บริษัทฯ กำหนด

-   วัตถุดิบและผู้จำหน่ายวัตถุดิบ

  เนื่องจากบริษัทฯ ไม่มีบุคลากรก่อสร้างเป็นของตนเอง
  แต่จะว่าจ้างผู้รับเหมาจากภายนอกเข้ามาดำเนินการก่อสร้างให้ได้ตามแผนงานของบริษัทฯ
  โดยบริษัทฯ
  จะกำหนดราคาว่าจ้างปลูกสร้างรวมราคาวัสดุและค่าแรงซึ่งเป็นวัสดุมาตรฐานสำหรับแต่ละโครงการซึ่งจะแตกต่างตามกลุ่มลูกค้า

  นโยบายการผลิต (ขั้นตอนการพัฒนาโครงการ)

1. จัดซื้อที่ดิน

  บริษัทฯ มีนโยบายในการพัฒนาโครงการอสังหาริมทรัพย์ในเขตกรุงเทพมหานคร และปริมณฑล
  รวมทั้งที่อำเภอบ้านฉาง จังหวัดระยอง ในที่ดินของบริษัทฯ ที่มีอยู่แล้ว อย่างไรก็ตาม
  หากมีที่ดินที่เหมาะสมและสามารถพัฒนาในเชิงพาณิชย์ได้อย่างเหมาะสมกับนโยบายการดำเนินธุรกิจของบริษัทฯ
  บริษัทฯ ก็จะจัดซื้อที่ดินสำหรับการพัฒนาโครงการอย่างต่อเนื่องต่อไปเช่นกัน

  ทั้งนี้ บริษัทฯ มีปัจจัยหลักในการพิจารณาซื้อที่ดินของบริษัทฯ สรุปได้ดังนี้

  1. สภาพทั่วไปของที่ดิน เช่น สถานที่ตั้ง การคมนาคม ลักษณะการใช้ที่ดินตาม

  กฎหมายผังเมือง และเทศบัญญัติที่เกี่ยวข้อง

  2. ขนาด รูปร่าง และประเภทเอกสารสิทธิ์ของที่ดิน (โฉนดหรือน.ส.3)

  3. ลักษณะของที่ดินข้างเคียง สภาพภูมิประเทศ การระบายน้ำ และสาธารณูปโภคที่ เข้าถึงที่ดิน

  4. พิจารณาลักษณะสภาพที่ดิน เช่น เขตอุตสาหกรรม เขตที่พักอาศัย เขตกสิกรรม

  5. แนวโน้มการเจริญเติบโตทางเศรษฐกิจของที่ดินดังกล่าวในอนาคต

  จากการพิจารณาปัจจัยข้างต้น บริษัทฯ จะนำมาประเมินอุปสงค์ อุปทาน ประเภทของ
  โครงการที่จะพัฒนาบนที่ดินนั้นๆ
  และประเมินราคาต้นทุนที่เหมาะสมเพื่อใช้ในการเจรจาต่อรองซื้อที่ดิน

2. ศึกษาความเป็นไปได้ของโครงการ

จากที่ดินที่บริษัทฯ มีอยู่และข้อมูลขั้นต้นของที่ดินดังกล่าว บริษัทฯ จะนำมาวิเคราะห์ความ
เป็นไปได้ของการพัฒนาโครงการ ได้แก่

  1. การวิเคราะห์ความเป็นไปได้ทางการตลาด ได้แก่ การแบ่งกลุ่มลูกค้า
  การศึกษาขนาดของตลาด สภาวะการแข่งขัน และแนวโน้มของตลาดในอนาคต
  เพื่อให้ได้มาถึงชนิดของสินค้าและระดับราคาที่เหมาะสม ประมาณการยอดขาย
  และข้อมูลพื้นฐานในการกำหนดส่วนผสมทางการตลาดที่เหมาะสม

  2. การวิเคราะห์ทางด้านเทคนิค
  เพื่อกำหนดลักษณะของโครงการโดยจะออกแบบให้สอดคล้องกับความต้องการของตลาด
  จุดเด่นที่ต้องการของโครงการ และลักษณะการใช้งาน รวมทั้งประเมินต้นทุนค่าก่อสร้าง
  และวางแผนการก่อสร้าง

  3. การวิเคราะห์ความเป็นไปได้ทางด้านการเงินของโครงการจากข้อมูลในข้อ (1) และ (2)
  เพื่อหาอัตราผลตอบแทนจากการลงทุนว่าเหมาะสมแก่การลงทุนหรือไม่

3. พัฒนาโครงการ

  การพัฒนาโครงการ บริษัทฯ
  จะว่าจ้างผู้รับเหมาให้เป็นผู้ดำเนินการก่อสร้างให้โดยการทำสัญญาจ้างเหมาก่อสร้าง
  ซึ่งผู้รับเหมาจะรับผิดชอบทั้งด้านการก่อสร้าง การจัดหาวัสดุในการก่อสร้าง และแรงงานด้วย
  โดยบริษัทฯ จะพิจารณาเชิญผู้รับเหมาที่มีประสบการณ์ ผลงาน คุณภาพ เทคโนโลยี
  และบุคลากรที่เชื่อถือได้เข้ามาทำการเสนอราคา ซึ่งบริษัทฯ
  จะกำหนดให้มีผู้รับเหมาเข้าเสนอราคาไม่ต่ำกว่า 3 รายต่อโครงการ การประมูลจะเป็นลักษณะ
  Closed Bid โดยบริษัทฯจะมีคณะกรรมการเปิดซองประมูล
  และนำเสนอต่อคณะกรรมการบริหารเพื่อพิจารณาเลือกผู้รับเหมาที่เหมาะสม

-   ผลของฤดูกาลที่กระทบต่อการดำเนินธุรกิจ

  ลักษณะของการดำเนินงานของบริษัทฯไม่มีฤดูกาล
  แต่ในช่วงฤดูฝนอาจทำให้การก่อสร้างโครงการมีอุปสรรคบ้าง อย่างไรก็ตาม
  การวางแผนกำหนดตารางเวลาการดำเนินงานโครงการเพื่อเสนอต่อลูกค้านั้น
  ฝ่ายบริหารได้คำนึงถึงปัจจัยนี้แล้ว ดังนั้น ฤดูฝนจึงไม่มี

  ผลกระทบอย่างมีนัยสำคัญต่อการดำเนินงาน

  ข) ผลกระทบต่อสิ่งแวดล้อม

  สำหรับการพัฒนาโครงการเป็นอาคารชุดคอนโดมิเนียมและขออนุญาตจัดสรรที่ดินบริษัทฯ
  ต้องปฏิบัติตามกฎระเบียบขององค์กรกำกับดูแลที่เกี่ยวข้องกับกฎหมายว่าด้วยการจดทะเบียนอาคารชุด
  และตามกฎหมายการจัดสรรที่ดิน
  รวมทั้งกฎข้อบังคับของสำนักงานนโยบายและแผนทรัพยากรธรรมชาติและสิ่งแวดล้อม
  ซึ่งได้คำนึงถึงผลกระทบต่อสิ่งแวดล้อมหากโครงการนั้น ๆ มีข้อกำหนดให้จัดทำและที่ผ่านมาบริษัทฯ
  ยังไม่เคยมีข้อพิพาททางกฎหมายในเรื่องสิ่งแวดล้อม โดยโครงการในกรุงเทพมหานคร ได้แก่
  โครงการ The Star Estate @ Rama III โครงการ The Star Estate @
  Narathiwas โครงการ แวนเทจ โครงการเดอะบรีซ และโครงการ
  สตาร์วิวได้รับการอนุมัติจากสำนักงานนโยบายและแผนทรัพยากรธรรมชาติและสิ่งแวดล้อมในเรื่องผลกระทบสิ่งแวดล้อมแล้วทั้งสิ้น
  ทั้งนี้ บริษัทฯ
  ให้ความสำคัญในการหามาตรการป้องกันและแก้ไขสิ่งที่จะเป็นผลกระทบต่อสิ่งแวดล้อม
  ตามที่ส่วนราชการต่าง ๆ กำหนดไว้ทุกประการ